label_title: Хокеј на леду за мушкарце на Зимским олимпијским играма 2018.
label_desc: Олимпијски турнир у хокеју на леду за мушкарце на Зимским олимпијским играма 2018. играо се у периоду од 14. до 25. фебруара 2018. године у Пјонгчангу у Републици Кореји. Утакмице су се играле у две дворане, у Кангнеунг центру капацитета око 10.000 места и у Квандонг центру капацитета 6.000 седећих места. Као и ранијих година учествовало је укупно 12 репрезентација и 300 хокејаша (максимално по 25 играча по тиму).